b'\n_START_ARTICLE_\nTakanobu Okabe\n_START_SECTION_\nZa\xc4\x8detek\n_START_PARAGRAPH_\nTakanobu Okabe je za\xc4\x8del skakati pri 7 letih. Prvi\xc4\x8d je v svetovnem pokalu nastopil v sezoni 1989/90 v doma\xc4\x8dem Sapporu.\n_START_SECTION_\nUspehi\n_START_PARAGRAPH_\nOkabejev najve\xc4\x8dji dose\xc5\xbeek je naslov svetovnega prvaka iz Thunder Baya 1995, kjer je bil tudi bronast z ekipo. Dve leti kasneje, v Trondheimu je bil z japonsko ekipno srebrn. Na olimpijskih igrah v Lillehammerju leta 1994 je bil z japonsko ekipo srebrn, na naslednjih igrah v Naganu pa je osvojil \xc5\xa1e zlato. Na svetovnem prvenstvu v Sapporu leta 2007 je osvojil bronasto medaljo na ekipni tekmi._NEWLINE_Njegova najbolj\xc5\xa1a sezona v svetovnem pokalu je bila 1996/97, ko je bil skupno v svetovnem pokalu na 4. mestu, zmagal pa je na dveh letalnicah.\n_START_SECTION_\nKriza in povratek\n_START_PARAGRAPH_\nNato se je Okabe umaknil iz svetovnega pokala, ve\xc4\x8dinoma je nastopal v kontinentalnem pokalu. Tam si je v sezoni 2004/05 si je preko dobrih uvrstitev zopet zagotovil mesto v svetovni eliti. Sezono 2005/06 je kon\xc4\x8dal na 10. mestu, poleg tega pa je s 36 leti postal najstarej\xc5\xa1i tekmovalec na stopni\xc4\x8dkah za zmagovalce, saj je tekmi v doma\xc4\x8dem Sapporu kon\xc4\x8dal na 2. in 3. mestu. Z 38 leti in 4 meseci je postal najstarej\xc5\xa1i skakalec, ki je osvojil to\xc4\x8dke svetovnega pokala. Na svetovnem prvenstvu v Libercu, leta 2009 je veliko pripomogel k bronasti medalji Japonske na ekipni tekmi. Tako je potrdil dobro formo, ki se je iz tekme v tekmo vzpenjala. V isti sezoni je z 38 leti in 6 meseci postal najstarej\xc5\xa1i zmagovalec tekem za svetovni pokal, ko je zmagal na tekmi skandinavske turneje, v Kuopiu. Rekord je veljal do 11. januarja 2014, ko ga je izpodrinil njegov reprezentan\xc4\x8dni sotekmovalec Noriaki Kasai.'